
          Republika Hrvatska
         Trgovački sud u Zadru
    Zadar, Dr. Franje Tuđmana 35			



U   I M E   R E P U B L I K E   H R V A T S K E

R J E Š E N J E


           Trgovački sud u Zadru, po sudskoj savjetnici Anamariji Kovačić Milković, povodom prijedloga predlagatelja REPUBLIKE HRVATSKE, Porezne uprave, Područnog ureda Zadar, zastupane po Županijskom državnom odvjetništvu u Zadru za otvaranje stečajnog postupka nad dužnikom LUNA HOTEL d.o.o.,  Stankovci, Hrvatske vlade 1, OIB: 31558008249, 17. prosinca 2018., 

r i j e š i o  j e


	Odbija se prijedlog za otvaranje stečajnog postupka nad dužnikom LUNA HOTEL d.o.o.,  Stankovci, Hrvatske vlade 1, OIB: 31558008249 kao neosnovan.


Obrazloženje

          Postupajući po zahtjevu Financijske agencije od 9. ožujka 2018. za provedbu skraćenoga stečajnog postupka nad dužnikom LUNA HOTEL d.o.o.,  Stankovci, Hrvatske vlade 1, OIB: 31558008249 (dalje: dužnik), oglasom ovog suda od 23. ožujka 2018. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 104/17, dalje u tekstu: SZ).
          U zakonskom roku, 24. travnja 2018. vjerovnik REPUBLIKA HRVATSKA, Porezna uprava, Područni ured Zadar podnijela je prijedlog za otvaranje stečajnog postupka nad dužnikom.
          U međuvremenu je 9. travnja 2018. Financijska agencija dostavila potvrdu iz koje proizlazi da dužnik nema nepodmirenih obaveza te je sud rješenjem poslovni broj St-89/2018- od 11. travnja 2018. odbacio zahtjev Financijske agencije od 9. ožujka 2018. za provedbu skraćenoga stečajnog postupka nad dužnikom. Navedeno rješenje postalo je pravomoćno 28. travnja 2018.
          Slijedom navedenog, sud utvrđuje da je prestao stečajni razlog i da dužnik nije nesposoban za plaćanje niti prezadužen odnosno da nisu ostvareni uvjeti propisani odredbama  čl. 5., 6. i 7. SZ-a  potrebni za otvaranje stečajnog postupka pa je stoga odlučeno kao u izreci rješenja.

U Zadru 17. prosinca 2018.    
				                             
Za točnost otpravka-ovlaštena službenica					    Sudska savjetnica
Anita Basa     						              Anamarija Kovačić Milković, v.r.

								  
          Uputa o pravnom lijeku
          Protiv ovoga rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436. st.1. i 2. SZ-a).

           DNA: 
· predlagatelju putem Županijskog državnog odvjetništva u Zadru
· e-Oglasna ploča suda
· u spis



image1.jpeg




